Nos Guillelmus episcopus Cabilonensis notum facimus nos vidisse et legisse cartam sigillatam signo Odonis ducis Burgundie: ego Odo dux Burgundie omnibus notum facio quod pro remedio anime mee et antecessorum meorum dedi et concessi ecclesie S. Martini Eduensis et monachis in perpetuam eleemosynam triginta solidos divionenses in pedagio meo nundinarum Eduensium S. Martini hyemalis, et alios triginta solidos divionenses in pedagio meo nundinarum S. Andree, ita quod quicumque dicta pedagia perceperint, predictos denarios integre et sine molestia abbati dicte ecclesie vel ejus mandato in ipsis nundinis singulis annis persolvant. Item, in pedagio meo Cabilonensi dedi et concessi eidem ecclesie quatuor libras divionenses ita quod quicumque pedagium illud perceperit dictas quatuor libras integre et sine molestia abbati vel ejus mandato ad festum S. Remigii, singulis annis persolvat. Quod ut ratum habeatur presens scriptum sigillo meo confirmavi. Actum est hoc anno MCC IX, mense junio. Suit la reconnaissance de l’évêque de Chalon, l’an MCC XXXIII.